Ο **Κωνσταντίνος «Ντίνος» Μήτογλου** (Θεσσαλονίκη, 11 Ιουνίου 1996), είναι Έλληνας επαγγελματίας διεθνής καλαθοσφαιριστής. Διαθέτοντας ύψος 2,10 μέτρα, αγωνίζεται στη θέση του πάουερ φόργουορντ και ενίοτε του σέντερ για τον Παναθηναϊκό και την Εθνική Ελλάδος.

Σταδιοδρομία
------------

### Άρης, Ουέικ Φόρεστ

Ο Μήτογλου ξεκίνησε να αγωνίζεται στην Ακαδημία Αστέρια του Θόδωρου Ροδόπουλου και μεταγράφηκε στον Άρη το καλοκαίρι του 2013. Με τους "κίτρινους" αγωνίστηκε σε τρεις μόλις αγώνες του πρωταθλήματος της Α1 και την επόμενη σεζόν μετακόμισε στις Ηνωμένες Πολιτείες για να φοιτήσει στο πανεπιστήμιο του Ουέικ Φόρεστ. Με την ομάδα του Πανεπιστημίου Ουέικ Φόρεστ έπαιξε για 3 χρόνια σε 96 αγώνες, με μέσους όρους 9,3 πόντων και 5,4 ριμπάουντ ανά αγώνα.

### Παναθηναϊκός

Από το καλοκαίρι του 2017 ο Μήτογλου αγωνίζεται στον Παναθηναϊκό, με το νούμερο 44, υπογράφοντας συμβόλαιο για 3+1 χρόνια. Τον Ιούνιο κέρδισε τον πρώτο τίτλο της καριέρας του, κατακτώντας το πρωτάθλημα Ελλάδος, κόντρα στον Ολυμπιακό με 3-2 στη σειρά των τελικών. Τον Φλεβάρη του 2019 κατέκτησε το Κύπελλο Ελλάδας, κόντρα στον ΠΑΟΚ με 79-73. Τον Ιούνιο του 2019 κατέκτησε το δεύτερο του πρωτάθλημα με τα πράσινα, νικώντας στην σειρά των τελικών τον Προμηθέα Πατρών με 3-0. Στις 3 Ιανουαρίου 2020, έκανε οκτώ ρεκόρ καριέρας για αγώνα της Ευρωλίγκα (κόντρα στην ΤΣΣΚΑ Μόσχας) καθώς σε 40:45′ είχε 25 πόντους (11/15 δίποντα, 0/1 τρίποντα, 3/4 βολές), 16 ριμπάουντ (8+8), 2 ασίστ και 2 κλεψίματα, συγκεντρώνοντας 34 βαθμούς στο σύστημα αξιολόγησης. Τον Φεβρουάριο του 2020, συμμετείχε στο πρώτο του Ελληνικό All Star Game, όπου και αναδείχθηκε Πολυτιμότερος Παίκτης.

Στις 16 Οκτωβρίου 2020, πραγματοποίησε καλή εμφάνιση στην Ευρωλίγκα κόντρα στην Μπαρτσελόνα (ήττα 97-89), όπου σε 34:27 λεπτά είχε 16 πόντους με 3/5 δίποντα, 1/4 τρίποντα, 7/8 βολές, 12 ριμπάουντ, 4 ασίστ, 2 κλεψίματα και κανένα λάθος. Στις 8 Νοεμβρίου 2020, έφτασε τα 400 ριμπάουντ με τον Παναθηναϊκό και μπήκε στην πρώτη 15άδα της ιστορικής λίστας των πράσινων στο Ελληνικό Πρωτάθλημα. Στις 21 Ιανουαρίου 2021 κόντρα στην Χίμκι (νίκη 94-78), μέτρησε 29 πόντους (10/14 δίποντα, 9/9 βολές), 12 ριμπάουντ, 2 ασίστ και 6 κερδισμένα φάουλ, σε 28:47′ συμμετοχής συγκεντρώνοντας 42 βαθμούς στο σύστημα αξιολόγησης. Με αυτή την εμφάνιση αναδείχτηκε MVP της 21ης αγωνιστικής στην Ευρωλίγκα, για πρώτη φορά στην καριέρα του. Με τις υψηλές επιδόσεις του κατά την διάρκεια του Ιανουαρίου, κατάφερε να μαζέψει τα περισσότερα ριμπάουντ (49) τον συγκεκριμένο μήνα στην Ευρωλίγκα. Ο Μήτογλου μέτρησε 9.3 πόντους, 5.4 ριμπάουντ και 0.9 ασίστ μέσο όρο σε 34 συμμετοχές στην Ευρωλίγκα, στις 23 ως βασικός. Στις 9 Μαΐου 2021, κατέκτησε το Κύπελλο Ελλάδας, νικώντας τον τελικό τον Προμηθέα Πάτρας με 91-79 με τον ίδιο να κάνει καλή εμφάνιση έχοντας 17 πόντους (4/5 δίποντα, 2/2 τρίποντα, 3/3 βολές), 6 ριμπάουντ, 3 ασίστ. Στις 23 Μαΐου, στο τρίτο παιχνίδι απέναντι στην ΑΕΚ για την ημιτελική σειρά των ελληνικών play off, πραγματοποίησε τρία ρεκόρ καριέρας, καθώς πέτυχε 23 πόντους, 4 κλεψίματα και συγκέντρωσε 34 βαθμούς στην αξιολόγηση. Στις 10 Ιουνίου, κατέκτησε το Πρωτάθλημα Ελλάδας, αφού ο Παναθηναϊκός κέρδισε στη σειρά των τελικών το Λαύριο με 3-1. Ο ίδιος στα playoffs του Πρωταθλήματος (σε 10 αγώνες), είχε 14,1 πόντους με 54,3% στα δίποντα και 45% στα τρίποντα, 7,7 ριμπάουντ, 1,5 κλεψίματα, 1,3 ασίστ και 0,9 μπλοκ παίζοντας καθοριστικό ρόλο στην κατάκτηση του τίτλου. Συνολικά στο Πρωτάθλημα μέτρησε σε 29 αγώνες 11,28 πόντους (60,74% στα δίποντα, 44% στα τρίποντα, 78,75% στις βολές), 6,48 ριμπάουντ, 1,24 ασίστ και 1,10 κλεψίματα σε 20 λεπτά συμμετοχής κατά μέσο όρο. Με αυτές τις επιδόσεις, βρέθηκε στην καλύτερη πεντάδα της διοργάνωσης για τη σεζόν 2020-21. Στις 24 Ιουνίου, με μήνυμα από τα μέσα κοινωνικής δικτύωσης, ανακοίνωσε την αποχώρησή του από τον Παναθηναϊκό.

### Αρμάνι Μιλάνο

Στις 25 Ιουνίου 2021, ανακοινώθηκε από την Αρμάνι Μιλάνο, με διετές συμβόλαιο αξίας 1,8 εκατομμυρίων ευρώ. Τον Νοέμβριο τραυματίστηκε στο μετατάρσιο του αριστερού του ποδιού, και έμεινε εκτός δράσης για περίπου 3 μήνες. Στις 20 Φεβρουαρίου 2022, κατέκτησε το Κύπελλο Ιταλίας, αφού η Μιλάνο κέρδισε στον τελικό την Τορτόνα 78-61.

### Παναθηναϊκός (δεύτερη θητεία)

Στις 6 Ιουλίου 2023, επέστρεψε στον Παναθηναϊκό, υπογράφοντας τριετές συμβόλαιο συνεργασίας. Στις 30 Οκτωβρίου 2023 κόντρα στον Ολυμπιακό για το ελληνικό πρωτάθλημα, ήταν καθοριστικός στη νίκη του Παναθηναϊκού έχοντας 20 πόντους (6/11 δίποντα, 2/6 τρίποντα, 2/2 βολές), 10 ριμπάουντ (7-3), 1 ασίστ, 1 κλέψιμο, 4 μπλοκ και μόλις 1 λάθος στα 32:03 που έμεινε στο παρκέ. Στις 10 Νοεμβρίου 2023 κόντρα στην Άλμπα Βερολίνου (85-99), ήταν ο MVP των «πρασίνων», έχοντας νταμπλ νταμπλ με 24 πόντους (9/11 δίποντα, 2/4 τρίποντα), 10 ριμπάουντ και 2 κλεψίματα.

Εθνική Ομάδα
------------

Ο Μήτογλου πραγματοποίησε οκτώ συμμετοχές με την ελληνική εθνική ομάδα παίδων, με την οποία αγωνίστηκε στο ευρωπαϊκό πρωτάθλημα του 2012, ενώ έχει παίξει 23 φορές με την εθνική εφήβων, συμμετέχοντας στα ευρωπαϊκά πρωταθλήματα του 2013 και του 2014. Πέτυχε ρεκόρ πόντων στην ήττα της ελληνικής ομάδας από την αντίστοιχη σέρβικη με 69-74 στις 28 Ιουλίου 2014, όταν σκόραρε 26 πόντους.

Το 2015 συμμετείχε στο παγκόσμιο πρωτάθλημα με την εθνική ομάδα νέων ανδρών κατακτώντας την τέταρτη θέση.

Το 2017 έκανε το ντεμπούτο του στην εθνική ανδρών παίζοντας σε 5 αγώνες και έχοντας συμμετοχή στο Τουρνουά Ακρόπολις. Επίσης αγωνίστηκε στα παιχνίδια για την προκριματική φάση του Παγκοσμίου Κυπέλλου 2019. Ήταν παρών στο Προολυμπιακό τουρνουά του Καναδά, στο οποίο η Εθνική έχασε την πρόκριση στους Ολυμπιακούς Αγώνες του Τόκιο, αφού ηττήθηκε στον τελικό από την Τσεχία 97-72. Το 2023, βρισκόταν στην τελική δωδεκάδα της Εθνικής για το Παγκόσμιο Κύπελλο, αλλά πριν την έναρξη του τουρνουά αποχώρησε λόγω τραυματισμού (ρωγμώδες κάταγμα βάσης μικρού δακτύλου στο αριστερό χέρι).

Με την εθνική ομάδα έχει 28 αγώνες με 256 πόντους (μ.ο: 9.14).

Τιμωρία
-------

Στις 3 Μαρτίου 2022, μετά το ματς Παναθηναϊκού-Αρμάνι για την Ευρωλίγκα υποβλήθηκε σε εξετάσεις και ανιχνεύτηκε στον οργανισμό του η απαγορευμένη ουσία μεθανδιενόνη. Αμέσως τέθηκε εκτός αγώνων από την Αρμάνι Μιλάνο και στις 7 Φεβρουαρίου 2022 η πειθαρχική επιτροπή της FIBA τιμώρησε πρωτόδικα τον φόργουορντ με αποκλεισμό 32 μηνών από τα γήπεδα, ο οποίος ξεκίνησε από τις 3 Μαρτίου του 2022. Η αρχική πρόθεση των δικαστών ήταν να τιμωρηθεί με 4 χρόνια αποκλεισμό, αλλά ο χρόνος της τιμωρίας του μειώθηκε κατά περίπου 33%, επειδή έλαβαν υπόψιν τους ότι έπεσε θύμα πλάνης. Τελικά μετά από προσφυγή του αθλητή στο CAS, το Δικαστήριο της Λωζάνης προχώρησε στην ακροαματική διαδικασία στις 4 Ιουλίου 2023 και αποφάσισε να μειώσει την ποινή στους 16 μήνες, όπερ και σημαίνει ότι ο Μήτογλου επιστρέφει στην αγωνιστική δράση από τις 28 Ιουλίου 2023.

Τίτλοι-Διακρίσεις
-----------------

### Ομαδικοί

#### Παναθηναϊκός

* 4x Πρωτάθλημα Ελλάδας: (2018, 2019, 2020, 2021)
* 2x Κύπελλο Ελλάδας: (2019, 2021)

#### Αρμάνι Μιλάνο

* Κύπελλο Ιταλίας: (2022)

### Ατομικοί

* Καλύτερη πεντάδα στο Πρωτάθλημα Ελλάδας: (2021)
* Ελληνικό All-Star Game: (2020)
* MVP Ελληνικού All-Star Game: (2020)
* 2x Ελληνικό All-Star Game Νέων: (2014, 2018)
* MVP της αγωνιστικής στην Ευρωλίγκα: (21η αγωνιστική 2020/21)

Προσωπικά στοιχεία
------------------

Είναι γιος του παλαίμαχου ποδοσφαιριστή του Π.Α.Ο.Κ. και της Δόξας Δράμας, Δημήτρη Μήτογλου και αδελφός του νυν ποδοσφαιριστή της Α.Ε.Κ. Γεράσιμου Μήτογλου.

Παραπομπές
----------

1. ↑  Konstantinos MITOGLOU Height: 210cm/6'11".
2. ↑  Ο Κώστας Μήτογλου στον ΑΡΗ - ArisBC[*νεκρός σύνδεσμος*]
3. ↑  To Wake Forest καλεί Μήτογλου[*νεκρός σύνδεσμος*]
4. ↑  «Basketball | NCAA | Player Stats - Konstantinos Mitoglou». Αρχειοθετήθηκε από το πρωτότυπο στις 26 Σεπτεμβρίου 2015. Ανακτήθηκε στις 26 Οκτωβρίου 2015.
5. ↑  Team, Onsports. «Στο ΟΑΚΑ με το 44 ο Μήτογλου (pic)». *Onsports.gr*.. Ανακτήθηκε στις 2017-09-06.
6. ↑  Στον Παναθηναϊκό ο Μήτογλου
7. ↑  «Ψηλά στον ουρανό, για τον Παύλο τον Θεό (vid)».. Ανακτήθηκε στις 2018-06-17.
8. ↑  «Η απονομή του Κυπέλλου στον Παναθηναϊκό (vid)». *www.sdna.gr*. Ανακτήθηκε στις 17 Φεβρουαρίου 2019.
9. ↑  «Η απονομή και η αποθέωση για τον κυρίαρχο Παναθηναϊκό στο ΟΑΚΑ (vids, pics)». *www.sdna.gr*. Ανακτήθηκε στις 14 Ιουνίου 2019.
10. ↑  «ΣΑΡΩΤΙΚΟΣ Μήτογλου: Έκανε σμπαράλια την ΤΣΣΚΑ σε βραδιά καριέρας! (video)». *Eurohoops*. 3 Ιανουαρίου 2020. Ανακτήθηκε στις 29 Μαΐου 2020.
11. ↑  «MVP του All Star Game ο Μήτογλου». *SDNA*. 9 Φεβρουαρίου 2020. Ανακτήθηκε στις 9 Φεβρουαρίου 2020.
12. ↑  «Παναθηναϊκός: Το «double double» του Μήτογλου με την Μπαρτσελόνα (vid)». *www.gazzetta.gr*. Ανακτήθηκε στις 9 Νοεμβρίου 2020.
13. ↑  «Στην πρώτη 15άδα των ριμπάουντερ του Παναθηναϊκού ο Μήτογλου! (pic)». *SDNA*. 9 Νοεμβρίου 2020. Ανακτήθηκε στις 9 Νοεμβρίου 2020.
14. ↑  «Ευρωλίγκα: Τα καλύτερα του MVP Μήτογλου (video)». *Eurohoops*. 23 Ιανουαρίου 2021. Ανακτήθηκε στις 23 Ιανουαρίου 2021.
15. ↑  «Ευρωλίγκα: MVP ο ΑΠΙΘΑΝΟΣ Μήτογλου, για πρώτη φορά στην καριέρα του (video)». *Eurohoops*. 22 Ιανουαρίου 2021. Ανακτήθηκε στις 23 Ιανουαρίου 2021.
16. ↑  «Μήτογλου: Ο ΚΟΡΥΦΑΙΟΣ ριμπάουντερ της Ευρωλίγκας τον Ιανουάριο! (video & photos)». *Eurohoops*. 3 Φεβρουαρίου 2021. Ανακτήθηκε στις 3 Φεβρουαρίου 2021.
17. ↑  «Παναθηναϊκός: Ο Βασιλιάς του Κυπέλλου! (videos)». *Eurohoops*. 9 Μαΐου 2021. Ανακτήθηκε στις 9 Μαΐου 2021.
18. ↑  «Τρία ρεκόρ καριέρας από τον Μήτογλου στη νίκη του Παναθηναϊκού». *SDNA*. 24 Μαΐου 2021. Ανακτήθηκε στις 24 Μαΐου 2021.
19. ↑  «Παναθηναϊκός: Πρωταθλητής Ελλάδος στην ημέρα του Παύλου Γιαννακόπουλου!». *Eurohoops*. 11 Ιουνίου 2021. Ανακτήθηκε στις 22 Ιουνίου 2021.
20. ↑  «Basket League: Η κορυφαία πεντάδα της σεζόν | Gazzetta». *www.gazzetta.gr*. Ανακτήθηκε στις 2 Ιουλίου 2021.
21. ↑  «Το «αντίο» του Μήτογλου στον Παναθηναϊκό: «Ευλογημένος και ευγνώμων» (pic)». *SDNA*. 24 Ιουνίου 2021. Ανακτήθηκε στις 24 Ιουνίου 2021.
22. ↑  «Επίσημο: Η Αρμάνι Μιλάνο ανακοίνωσε το deal με τον Μήτογλου!». *SDNA*. 25 Ιουνίου 2021. Ανακτήθηκε στις 25 Ιουνίου 2021.
23. ↑  «Μιλάνο: Back to back Κυπελλούχος Ιταλίας με κορυφαίο Μέλι!». *Eurohoops*. 20 Φεβρουαρίου 2022. Ανακτήθηκε στις 20 Φεβρουαρίου 2022.
24. ↑  «Μιλάνο: Back to back Κυπελλούχος Ιταλίας!». *Eurohoops*. 20 Φεβρουαρίου 2022. Ανακτήθηκε στις 28 Φεβρουαρίου 2022.
25. ↑  «Επίσημο: Ο Μήτογλου επέστρεψε στον Παναθηναϊκό για τρία χρόνια! | Gazzetta». *www.gazzetta.gr*. Ανακτήθηκε στις 6 Ιουλίου 2023.
26. ↑  «Μήτογλου, η "επιστροφή": MVP του Παναθηναϊκού στο ΣΕΦ». *Eurohoops*. 30 Οκτωβρίου 2023. Ανακτήθηκε στις 31 Οκτωβρίου 2023.
27. ↑  «Ένας, αλλά Μήτογλου: Power (forward) για τον Παναθηναϊκό στο Βερολίνο». *Eurohoops*. 10 Νοεμβρίου 2023. Ανακτήθηκε στις 11 Νοεμβρίου 2023.
28. ↑  «ΠΑΝΕΥΡΩΠΑΙΚΟ ΠΑΙΔΩΝ 2012, Στοιχεία Διοργάνωσης». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 26 Οκτωβρίου 2015.
29. ↑  «ΠΑΝΕΥΡΩΠΑΙΚΟ ΕΦΗΒΩΝ 2013, Στοιχεία Διοργάνωσης». Αρχειοθετήθηκε από το πρωτότυπο στις 23 Μαρτίου 2015. Ανακτήθηκε στις 26 Οκτωβρίου 2015.
30. ↑  «ΠΑΝΕΥΡΩΠΑΙΚΟ ΕΦΗΒΩΝ 2014, Στοιχεία Διοργάνωσης». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 26 Οκτωβρίου 2015.
31. ↑  «28-07-2014 / ΙΚΟΝΙΟ ΕΛΛΑΔΑ 69 - 74 ΣΕΡΒΙΑ». Αρχειοθετήθηκε από το πρωτότυπο στις 5 Ιουλίου 2017. Ανακτήθηκε στις 26 Οκτωβρίου 2015.
32. ↑  «USA vs Greece 82-76,04/07/2015 - FIBA.com». Αρχειοθετήθηκε από το πρωτότυπο στις 8 Νοεμβρίου 2015. Ανακτήθηκε στις 26 Οκτωβρίου 2015.
33. ↑  «Τσεχία - Ελλάδα 97-72: Όνειρο ήταν και πάει, κατέρρευσε η Εθνική στον τελικό της Βικτόρια». *www.sport24.gr*. Ανακτήθηκε στις 5 Ιουλίου 2021.
34. ↑  «Mundobasket 2023, Μήτογλου: Επιστρέφει άμεσα στην Ελλάδα | Gazzetta». *www.gazzetta.gr*. Ανακτήθηκε στις 28 Αυγούστου 2023.
35. ↑  «Μήτογλου: Μεθανδιενόνη, η ουσία που βρέθηκε στον οργανισμό του | Gazzetta». *www.gazzetta.gr*. Ανακτήθηκε στις 23 Μαΐου 2023.
36. ↑  «Βγήκε η απόφαση για την υπόθεση-ντόπινγκ του Μήτογλου! | Gazzetta». *www.gazzetta.gr*. Ανακτήθηκε στις 23 Μαΐου 2023.
37. ↑  «Μήτογλου: Δικαίωση, έπεσε η ποινή στους 16 μήνες και μπορεί να παίξει το Παγκόσμιο! | Gazzetta». *www.gazzetta.gr*. Ανακτήθηκε στις 5 Ιουλίου 2023.

Πηγές
-----

* Ντίνος Μήτογλου, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά).
* Kostas Mitoglou ( Κώστας Μήτογλου ) #19 - Basketball Aris Αρχειοθετήθηκε 2015-08-01 στο Wayback Machine.
* Konstantinos Mitoglou Bio - The Official Site of Wake Forest

  


|  |  |  |  |  |  |
| --- | --- | --- | --- | --- | --- |
| 

| π • σ • ε
Καλαθοσφαιριστές Παναθηναϊκού ~ Basket League ~ Περίοδος 2023-2024 |
| --- |
|  |
| 0 | 
* 0 Π. Καλαϊτζάκης
* 2 Βιλντόζα
* 3 Γκάι
* 6 Μωραΐτης
* 8 Μπαλτσερόφσκι
* 10 Σλούκας **(C)**
* 17 Αβδάλας
* 20 Σαμοντούροβ
* 21 Παπαπέτρου **(C)**
* 22 Γκραντ
* 25 Ναν
* 26 Λεσόρ
* 33 Χουγκάζ
* 37 Αντετοκούνμπο
* 40 Γκριγκόνις
* 41 Ερνανγκόμεθ
* 44 Μήτογλου
* 72 Μαντζούκας

Προπονητής: Αταμάν - Βοηθοί: Σερέλης, Γιλντιρίμ, Καμπερίδης - Τεχνικός διευθυντής: Μπετσίροβιτς |  |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος - Ευρωπαϊκό Πρωτάθλημα Ανδρών U18 FIBA 2013 - 11η θέση |
| --- |
|  |
| 000 | 
* 4 Τολιόπουλος
* 5 Παπαδιονυσίου
* 6 Κεφαλάς
* 7 Σπυριδωνίδης
* 8 Μήτογλου
* 9 Σπυρόπουλος
* 10 Χατζηνικόλας
* 11 Λιάπης
* 12 Κουζέλογλου
* 13 Σταμάτης
* 14 Διαμαντάκος
* 15 Κώττας
* Προπ: Παπαθεοδώρου
 |  |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος - Ευρωπαϊκό Πρωτάθλημα Ανδρών U18 FIBA 2015 - 4η θέση |
| --- |
|  |
| 000 | 
* 4 Τολιόπουλος
* 5 Κόνιαρης
* 6 Κώττας
* 7 Οικονομόπουλος
* 8 Μήτογλου
* 9 Μουράτος
* 10 Σκουλίδας
* 11 Τσαλμπούρης
* 12 Μπιλλής
* 13 Σταμάτης
* 14 Παπαγιάννης
* 15 Χαραλαμπόπουλος
* Προπ: Παπαθεοδώρου
 |  |

 |